Barry Wilmore

Barry Eugene Wilmore (sündinud 29. detsembril 1962) on Ameerika Ühendriikide mereväe katselendur ja NASA astronaut.

Wilmore sai Tennessee Tehnikaülikoolist bakalaureuse- ja magistrikraadi elektrotehnikas ning magistrikraadi lennusüsteemide erialal Tennessee Ülikoolist. Ta sai pärast Ameerika Ühendriikide mereväe katselendurite kooli lõpetamist mereväe katselenduriks. Wilmore osales mereväelendurina Lahesõjas.

Wilmore valiti NASA astronaudiks 2000. aastal. Tema esimene kosmosemissioon oli STS-129. 2014. ja 2015. aastal oli ta Rahvusvahelise kosmosejaama 41. ja 42. ekspeditsiooni liige. 2024. aastal osales Wilmore Boeing Crew Flight Testil ning jäi missioonil kosmoselaevaga tekkinud probleemide tõttu kosmosejaama tagasilendu ootama. Ta naasis kosmosest 18. märtsil 2025 SpaceX Crew-9 pardal.

Viited

Kategooria:Ameerika Ühendriikide astronaudid
Kategooria:Ameerika Ühendriikide sõjaväelased
Kategooria:Sündinud 1962